Estikék Gondozási Ápolási Intézmény


Ikt. Szám. E/K/158/2013
Szakmai Beszámoló a 2012.-II. félév, és 2013. I. félévre.

I. Szoláltatás elemzés:

Az Estikék Gondozási Ápolási Intézmény Integrált szociális alap és szakellátást biztosító szolgáltató.

2012. évben, a bentlakásos ellátási formában, bár ellátotti igény mutatkozott, a hatályos jogi szabályozás és a finanszírozás okozta nehézségek miatt, létszámbővítés nem következett be. Jelenleg intézményünkben gondozottak száma, az ápoló gondozó otthonban, idősek otthona ellátásban 93 fő, időskorúak átmeneti ellátásában, időskorúak gondozóházában 4 fő. 
Bentlakásos ellátási formáinkra folyamatos várólista van, várakozási idő, átlagosan, férfiak esetében 3 hónap, nők esetében 4-6 hét.

Bekerülés, jellemzően kórházi osztályokról, vagy más szociális szolgáltatást nyújtó intézményekből, áthelyezéssel történik. Ebből kifolyólag, a sürgősségi kérelmek száma, igen magas.

Súlyosan demens Gondozott a beszámoló napján 91 fő.

Gondozottaink közül Intenzív ápolást igényel 19 fő. Melyből, a Pillangó részlegen végzett intenzív ápolásban 16 fő részesül. Ezen részlegen, az országgyűlési biztos hivatalos, írásos véleményének ismeretében, kamerarendszert építettünk ki a szobákon belül is. Ezzel maximálisan fokoztuk az ellátottak biztonságát.
Intézményünk többi részében, a lakószobák kivételével, a teljes kamerarendszer kiépítése megtörtént.
Gondozotti létszám, a beszámoló napján, 101 fő, mely a hatályos jogi szabályozás szerint tolerálható 5 %-kal meghaladja az engedélyezett lakólétszámot. Ennek oka a sürgősségi kérelmek nagy száma.

A bentlakásos ellátási formákban beállt létszámnövekedés oka, az előző év egyik beruházása, a Pillangó- Ház bővítése volt. Intézményünk elkülönített, biztonságos részén, egy 16 fő számára kialakított fokozott ápolási lehetővé tevő részleg került kiépítésre. 
A szociális szolgáltatásokra és ezen belül, kiemelten a nem állami, nem egyházi fenntartókra, az idei évben is a súlyos alulfinanszírozottság volt jellemző. A veszteséget termelő szolgáltatásokat, bár elvi lehetőségünk lenne az ellátás biztosítására, intézményünk nem, vagy csak igen korlátozott számban tudja felvállalni. A szociális szolgáltatásokra jellemző szektorsemlegesség teljes hiánya, sajnálatos módon bár enyhült, de nem szűnt meg teljes mértékben. A szektorsemlegességet biztosító, illetve a megfelelő finanszírozás feltételeit megteremtő HGCS projekt tervezett bevezetése továbbra is várat magára. 
Az intézményen belüli építkezések, és a súlyos alulfinanszírozottság miatt, a vezetőség döntése alapján, nappali ellátottak létszámát az idei évben sem emeltük 8-10 ellátott fölé.

Jelenleg az ellátottak száma 8-9 fő. Jellemzően, demenciával küzdő gondozottak. Időszakosan, fogyatékkal élő gondozottak is igénybe veszik a nappali ellátási formát. Nappali ellátási formában, idősek klubja szolgáltatást nem végzünk!
Házi segítségnyújtás:

A bevezetett új típusú finanszírozás, bár jelenleg is élő működési engedéllyel rendelkezünk, ezt a szolgáltatási formát, a nem állami, nem egyházi fenntartók részére teljes mértékben ellehetetlenítette. Itt a szektorsemlegesség maradványai is teljes mértékben megszűntetésre kerültek.

Az alulfinanszírozottság és a lehetőségekben adódó egyéb insuficienciák miatt, ez a szolgáltatás, csak a szektorra egyébként jellemző, de az intézmény minőségpolitikájába nem illeszthető, alacsony színvonalon lenne működtethető. Közös vezetői döntés értelmében, ezt az Estikék Gondozási Ápolási Intézmény nem tudja és nem is akarja felvállalni.

Az Intézmény, az alapellátást végző háziorvosi szolgálaton (és háziorvoson) felül, egy fő Intézményi Orvos alkalmazását külön biztosítja. A pszichiátriai ellátást továbbra is két fő pszichiáter szakorvos, (heti 4 óra) a pulmonológiát havi 4 órában pulmonológus szakorvos biztosítja. Továbbá Intézményünkben rendszeresen végez fogászati szűréseket Dr. Glonek Ibolya fogorvos kolléganő. Szeptember 02.-től Intézményünk dolgozói köre, főállású pszichológussal egészül ki.
Dolgozói létszám alakulása:

	Munkakör
	szakképzett OKJ, vagy diplomás
	szakközépiskolai végzettség
	Nyilatkozat képzettség megszerzéséről 

	Intézményvezető 

1 fő
	orvos, szociális menedzser, jogi szakokleveles orvos, szociális szakvizsga
	
	

	Intézményrészleg vezető nappali ellátás

1 fő
	szociális menedzser, szociális szakvizsga
	
	

	Mentálhigiénés csoportvezető

1 fő
	Pszichológus Msc.

Jelenleg Klinikai Szakpszichológusi tanulmányait végzi
	
	

	Ápoló-gondozó

28.75 fő
	egészségügyi

· diplomás ápoló 2 fő teljes m.i.

· ápoló 

7 fő teljes m.i.

1 fő heti 30 óra

1 fő heti 20 óra


	egészségügyi

ápoló 6 fő teljes m.i.
(újabb végzettség megszerzésére beiskolázva 4 fő)
	7 fő teljes m.i. szociális ápoló-gondozó
(beiskolázva szoc. ápoló-gondozó)

	
	szociális

5 fő teljes m.i.
	0,5 fő szociális
	

	Mentálhigiénés munkatárs 2 fő
	
	
	2 fő mentálhigiénés asszisztens (beiskolázva 2 fő)

	Intézményi orvos heti 4 óra
	orvos, családorvos

megbízásos szerződés alapján
	
	

	Tartós távollét
	
	
	

	Konyhai dolgozók
	
	3 fő
	

	Takarítói munkakör
	
	8 fő
	


Gondozottaink jelzése tovább bővítettük, a szabadtéri, szabadidős tevékenységek színteréül szolgáló, parkosított, szilárd burkolattal ellátott (térkő) udvarfelületet. A biztonságos közlekedést elősegítendő, útjelző táblák kerültek kihelyezésre. Folyamatban van a második zárt kertünk létesítése, legsúlyosabb állapotban lévő gondozottaink részére.
A mosodai részleg építési munkálatai lezárulta, a tereprendezés utolsó szakasza zajlik.

Az Intézmény hőszigetelése, a hatályos jogszabályoknak megfelelő, az elvártnál lényegesen vastagabb hőszigetelő anyaggal, sikeresen megtörtént. Ennek kapcsán megújult intézményünk külső felülete is. Kellemes, barátságos, meleg rózsaszín felületet, és új, dekoratív stukkókat kapott Estikénk.
Intézményünk gyalogos járdája is felújításra került. A térköves útburkolat teljes szakasza felszedésre került és megerősítve, biztonságossá téve újra kialakítás történt.

További térköves területek kerültek kialakításra a Gondozotti igényeknek megfelelően.

Szintén Gondozotti jelzés alapján, Intézményünk udvarán kis madárház létesült. Ennek bővítése is folyamatban van. A Gondozottak igényeinek, és elvárásainak megfelelően, megkezdtük, a közösségi terekben, az édesvizi óriás akváriumok telepítését. Ennek befejezése, szeptember hónapban várható. A kedves kis madarak, és a sokszínű hal kavalkád, minden bizonnyal kedvenc pihenő pontjai lesznek intézményünknek.

A gépjárműforgalomra használt útszakasz, makadám burkolata is felújításra került.

A kukatároló áthelyezése, a szomszédok igényeinek és kívánságának megfelelően megtörtént. 
A Merengő és Pillangó részlegek, második zárt kertjének kialakítása, jelenleg folyamatban van, előreláthatólag szeptemberben kerül átadásra.
Dolgozóink, előadóként több rendezvényen is képviselték Intézményünket.

Publikációk előadások:

Dr. Bori Andrea

Demens és Alzheimer betegségben szenvedők életkörülményeinek javításával az emberi méltóság megőrzéséért Encs 2013. március
Intézményünk tudományos kutatási területen is lehetőséget biztosít, az új, alternatív terápiás eljárások vizsgálatára.

Jelenleg ETT-TUKEB bírálatra várunk, egy, a szenzo-motoros stimuláción alapuló mozgásfejlesztést felhasználó terápia hatékonyságvizsgálatához beadott, emberen végzett kutatási engedély kacsán.
Intézményünk Ébredések néven, speciális terápiát indított, demenciával küzdő betegek részére.

Az Ébredések, egy a demenciával küzdő személyek életminőségedét javító, a társadalmi beilleszkedést elősegítő, a részleges vagy teljes önellátó képesség időtartamát meghosszabbító szenzomotoros-stimuláción alapuló terápiás eljárás. Ezzel a kiegészítő terápiás lehetőséggel, fejleszteni kívánjuk a beteg mozgáskoordinációját, szociális és emocionális készségeit, kommunikációját, illetve kognitív képességeit.

A terápia során, változatos szenzoros, ható ingerekkel segítjük az agyműködést, az információ feldolgozását, és megfelelő adaptív válaszok megjelenését. A gyakorlatok egy jelentős része a vestibuláris rendszer ingerlésén keresztül fejti ki hatását. Ezen rendszert, összekapcsolva más, taktilis, vizuális, propioceptív vagy auditív rendszerekkel, az agy összehangolt működése fokozható, a beteg életminőségében kedvező változások várhatók. A terápia három, különböző egységet foglal magába. 
Az Ébredések Program, mindamellett, hogy fejlesztő terápiás eljárás, gyakorlatilag minden hétköznap délelőtt 9-12 óra között, illetve délután 14-16 óra között, színes, változatos, és izgalmas elfoglaltságot biztosít Gondozottainknak.
Kezdeményezésünk egyedülálló a demens ellátás területén, előtanulmányaink a program hatékonyságáról tanúskodnak. Reméljük, hogy a kutatási szakasz befejezését követően, több Intézmény is átveszi példánkat.
 

Pályázatok:
2012. évi pályázat a megyei és települési fenntartású ápolás-gondozást nyújtó bentlakásos intézmények tárgyi feltételeinek javításárát szolgáló állami támogatásra.

Sikeres pályázat, 4 ápolási ágyat, és antidecubitor kiegészítőket nyertünk el. Ezzel a 4 ággyal együtt, intézményünk 112 darab speciális ápolási ággyal rendelkezik, természetesen antidecubitor, és szakápolási kiegészítőkkel.
Fentiek értelmében megvalósult, az a természetes elvárás, hogy minden, a nappali ellátásban részt vevő Gondozott számára, akár egyidejű igénybevétel esetén is tudjunk biztosítani pihenésre szolgáló szobákat, ápolási ágyakkal. Ez, a demens nappali ellátás esetén elengedhetetlen, hiányában minőségi ellátás nem végezhető.

II. Hibák elemzése:

Intézményünk nagy hangsúlyt helyez a hibák feltárására, azok elemzésére és a hibaismétlődés elkerülésére.

A 2012-es időszakban a hibafeltárás folyamatos volt. A hibák száma a korábbiaknak megfelelően alakult. 

Hibaismétlés nem történt.

14 esetben tártunk fel működésünkkel kapcsolatos hibát, 3 esetben tájékoztatás, 3 esetben oktatás, 5 esetben írásbeli 3 esetben szóbeli figyelmeztetés követte a hibafeltárást. 

Még mindig küzdünk azzal a sajátos tapasztalattal, hogy a hibák felismerése, lényegesen könnyebb feladat, mind azok elismerése.

Helyesbítő, megelőző intézkedések.

Helyesbítő tevékenység kivitelezésére 12 alkalommal volt szükség.

Megelőző tevékenység nem volt.
III. Kliensi visszajelzések:
A Hozzátartozói, és Gondozotti visszajelzések monitorozása folyamatos. Direkt kérdőíves forma évente két alkalommal történik. A problémafelvetések a legtöbb esetben, szóban történnek, ezekre 10 munkanapon belül szóban vagy írásban reagálunk. 

Szóbeli válasz akkor lehetséges, ha a felvetett probléma teljesíthető, megoldható. Amennyiben nem áll módunkban teljesíteni a Hozzátartozók vagy Gondozottak kéréseit, abban az esetben mindenképpen írásban történik a válaszadás. 

Pozitív visszajelzések, adományok juttatása stb.- az Intézmény falán kifüggesztésre kerülnek.

Írásos pozitív visszajelzések (köszönő levél) száma a vizsgált periódusban 46 alkalom.

Étkeztetés vizsgálata, igényfelmérés havonta.

Az elemzések során tapasztalt igények teljesítése folyamatos. (2. havi étlapban jelenik meg.) Jellemzően, az idei évben is a gulyásleves és a palacsinta volt a leggyakoribb a kívánságlistán. Elmondható, hogy Gondozottaink igényei, inkább a hagyományos, ízes, fűszeres ételek irányába hajlik, és nem követi a hatóságok teljes kiőrlésű gabonák és zöldségek tekintetében a mennyiségi elvárásokat. Az idei év hatósági ellenőrzései, és a kliensi visszajelzések szerint azonban, mindkét fél igényeit sikerült maradéktalanul kielégítenie intézményi konyhánknak. 
A visszajelzések értékelése alapján a szolgáltatás minősége folyamatos javuló tendenciát mutat.

Kiadott Gondozotti kérdőívek száma 92 darab, értékelhető, visszaérkezett 59 darab.

Átlagtól lényegesen eltérő negatív vélemény 0 darab. 

Átlag (ötfokozatú skálán) 4,89
Gondozás Ápolási szolgáltatás direkt mérése évente két alkalommal.

A szolgáltatás minőségének elemzése során, megállapításra kerül, a Gondozottak és Hozzátartozók értékrendje, a szolgáltatás egyes alcsoportjainak fontossága. 

Hozzátartozói visszajelzések mérése: 92 kiadott kérdőívből visszaérkezett 59 darab.

Átlagtól lényegesen eltérő negatív vélemény 0 fő.

Átlagtól lényegesen eltérő pozitív vélemény 9 fő.
2013. első felében, a Közigazgatási Hivatal részéről az ellenőrzés megtörtént, működésünkkel kapcsolatos szabálytalanságot ez évben sem tárt fel. Az ellenőrzés során, azonban konstruktív javaslatok hangzottak el, a tárolás terhe alól felszabaduló területek praktikus felhasználására, és ezt figyelembe véve kezdtük meg az új foglalkoztató, illetve mozgásterápiás egység kialakítását.
IV. A folyamatban végrehajtandó változások fejlesztések.

Az ISO minőségi rányírási rendszer megerősítése, felülvizsgálata 2012. júliusában lezajlott.  A protokollok aktualizálása megtörtént. Belső audit 2013. augusztus, külső audit 2013. szeptember 05.
V. Képzési terv megvalósulásának értékelése.
Az idei évben tervezett képzéseket, továbbképzéseket megtartottuk, a részvételi arány 100%-os volt. A korábban betervezett költségkeretek között maradtunk. Sajnálatos módon, több, magas szakvégzettséggel bíró kollégánk, köztük olyanok is, akik szakvégzettségüket az Estikék Idősek Otthona Alapítvány segítségével szerezték, a jobb bérezés miatt, külföldre távozott.
Intézményünk minőségpolitikájában fontos szerephez jut az élethosszig tartó tanulás. Intézményünk vezetősége mindent megtesz annak érdekében, hogy dolgozóink, képességeiknek és lehetőségeiknek megfelelően, újabb és újabb szakvégzettség megszerzését biztosító OKJ tanfolyamon vehessenek részt.

Ez év augusztus 30.-ával, Intézményünk 13 dolgozója kezdi meg első, vagy sokadik szakvégzettségét jelentő OKJ képzését. A dolgozók, képzéssel kapcsolatos minden költségét, vezetői döntés értelmében, az Intézmény finanszírozza.
VI. További intézkedések egyéb aktualitás:
Az ellátotti igények figyelembe vétele mellet, egy újabb, második zárt kert kialakítása mellett döntöttünk. Jelenleg is ennek építési munkálatai zajlanak. 
Intézményünk, egy új, 84 m2-es felépítménnyel bővült. Intézményünk raktározási problémáit az új felépítmény jelentősen javította. A tárolás alól felszabaduló helyeken, foglalkoztató, mozgásterápiás helység, pihenőszoba, illetve fodrászat, manikűr pedikűr lesz kialakítva. 

A főbejárat ajtaja, kiszolgáló egységek bejárata, Pillangó részleg bejárata, illetve a Merengő részleg belső elválasztó ajtói, automata ajtókra lettek lecserélve. Ez nem csak a Gondozottak, de az ápolószemélyzet életét is könnyíteni. A számkódos ajtók korszerűsítése is megtörtént. A kamerarendszer teljes körű kialakítása megtörtént. A rendszer bővítését, az új felépítményben tervezzük.

Intézményünk mosodája, korszerű, 35 kg-os higiénés ipari mosógéppel gazdagodott, ezzel a higiénés (kórházi minőségű mosatást lehetővé tevő) mosógépeink száma kettőre emelkedett.

Az Intézményen belüli információs rendszer Braille írással történő kiegészítése, a napokban zárul le. Intézményünk egész területén, az összes információs tábla, illetve szobák feliratai, mostantól a látáskorlátozottak számára is jól használható Braille írással is kiegészültek.
A hallássérültek segítését szolgáló indukciós hurokrendszer kiépítése folyamatban van.

Intézményünk jövőbeni céljai is a szolgáltatási színvonal folyamatos emelésére épülnek. Távlati terveink között szerepel, a kiszolgáló egységek korszerűsítése, a szakápolási eszközpark további bővítése, és a foglalkoztatók, társalgók kibővítése, fejlesztése. Mivel Intézményünk fizikai adottságai, a lakólétszám bővítését is lehetővé tennék, így, amennyiben az NRSZH részéről szabad befogadó kapacitások jelennek meg, ezzel a lehetőséggel is élni kívánunk. Intézményünk a továbbiakban is maximálisan támogatja dolgozói szakmai fejlődését, tudományos és szakmai ambícióit, illetve továbbtanulási szándékát. Fejlesztési terveinkkel pedig, azok megvalósulása esetén, újabb, értékes munkahelyeket kívánunk megteremteni Sülysáp Városban.
Melléklet: Pénzügyi beszámoló 
Sülysáp.  2013. 08. 29.
       Molnárné Retter Edit                                                          Dr. Bori Andrea

